Diari Oficial de la Generalitat Valenciana


Sumari del DOGV 2839, del 02-10-1996 (1996/839407)

ACORD de 18 de juliol de 1996, de la Comissió Territorial d'Urbanisme de València, pel qual es va aprova definitivament determinats punts de la modificació núm. 1 de les Normes Subsidiàries de Planejament de Sumacàrcer.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839407


Data del document
:   18-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de juliol de 1996, de la Comissió Territorial d'Urbanisme de València, pel qual es va aprova definitivament determinats punts de la modificació núm. 1 de les Normes Subsidiàries de Planejament de Sumacàrcer.   
La Comissió Territorial d'Urbanisme de València, en la sessió del dia 18 de juliol de 1996, va adoptar l'acord següent:  
Vist l'expedient tramés per l'Ajuntament de Sumacàrcer sobre la modificació puntual núm. 1 de les normes subsidiàries, i de conformitat amb els següents  
Antecedents de fet  
Primer. L'expedient va tenir l'acord d'informació pública el 26 gener de 1996 i es va aprovar provisionalment el 29 de març de 1996.  
Segon. El projecte consta de memòria, plànols d'informació i plànols d'ordenació. S'han presentat tres còpies del projecte, degudament diligenciades.  
Tercer. El 29 d'abril de 1996 la Comissió d'Urbanisme va sol·licitar un informe a la Conselleria de Cultura, Educació i Ciència, Direcció General de Règim Econòmic, sense que fins ara s'haja emès cap informe.  
Quart. Sumacàrcer té les normes subsidiàries del tipus B, aprovades definitivament per la Comissió Territorial d'Urbanisme en les sessions celebrades l'1 de juny de 1987 i el 16 de desembre de 1992.  
Cinquè. La modificació núm. 1 inclou al mateix temps 6 punts que cadascun d'aquests afecta:  
- La supressió d'un passatge i l'obertura d'un carrer de les mateixes dimensions.  
- La modificació de la qualificació de terrenys propis d'equipaments per a ajustar-lo a la realitat.  
Alineació d'un xamfrà.  
Ordenació d'una zona urbana industrial.  
Definició d'un sector en sòl urbanitzable, homologació i ordenació detallada.  
Desqualificació de terrenys d'ús docent per a passar-los a ús terciari.  
Fonaments de dret  
Primer. La tramitació és correcta segons els articles 38 i 55 de la Llei Reguladora de l'Activitat Urbanística. D'altra banda, atès el contingut de la modificació, es considera suficient, de conformitat amb el que estableix l'article 27 de la Llei Reguladora de l'Activitat Urbanística, llevat d'allò que fa referència a les deficiències mencionades.  
Segon. El punt 1 de la modificació té per objecte la supressió d'un passatge i la seua substitució per un carrer de les mateixes dimensions, i es permet l'edificabilitat pròpia de les plantes altes.  
Es justifica en un canvi de criteri municipal sobre l'aprofitament de la parcel·la (és de propietat municipal), actualment s'opta per l'obertura d'un viari i la seua urbanització i no l'aprofitament de les plantes altes del passatge. És procedent l'aprovació.  
Tercer. El punt 2 afecta la situació d'equipament comunitari de l'ajuntament i de la casa cultural. Per adequar-lo a la realitat. De manera que:  
- L'ajuntament passa a l'edifici on estava prevista la casa de la cultura, palau dels Comtes de Sumacàrcer. I l'edifici on estava situat aquest queda desafectat, queda indefinit el seu ús, encara que s'haurà d'ajustar al que estableixen les normes subsidiàries per tractar-se d'un edifici subjecte a protecció arquitectònica.  
- La casa de la cultura passa a un edifici en construcció al costat de l'ajuntament, i, com hem vist, precisament l'edifici on se situava segons el pla, passa a ser la seu de l'ajuntament.  
Es justifica en la conveniència d'unificar ambdós equipaments dins d'uns criteris d'economia d'instal·lació i de manteniment. Així com el fet que la situació real dels equipaments no responen a les previsions del pla. És procedent l'aprovació.  
Quart. L'objecte del punt 3 és la modificació i la regularització de l'alineació d'un xamfrà.  
La justificació és precisament regularitzar l'alineació de la façana. És procedent l'aprovació.  
Cinquè. El punt 4 té com a objecte l'ordenació del sòl urbà industrial, el desenvolupament del qual queda referit pel planejament a l'aprovació d'un estudi de detall que ho ordenara. La modificació s'aprofita per a suprimir aquesta condició i ordenar-lo directament.  
Es justifica en l'escassa entitat superficial de la zona i l'alt percentatge de consolidació fa innecessària la redacció d'estudi de detall, per això es proposa l'ordenació en el document que ens ocupa. És procedent l'aprovació.  
Sisè. El punt 5 es concreta en la delimitació d'un sector (sector C, 0,35 ha) en terrenys que eren part del sector A (abans 2,75 ha, ara 2,40 ha) delimitat en el pla. La seua homologació i l'ordenació detallada de conformitat amb la Llei Reguladora de l'Activitat Urbanística.  
El nou sector proposa els paràmetres:  
- Superfície: 3.474 m2  
- Superfície edificable: 1.536 m2  
- Superfície construïda: 3.072 m2 (2 m2/m2)  
- Superfície de servei públic: 96 m2 (2,76%)  
- Zona verda: 979 m2 (28,18%)  
- Superfície vials: 863 m2  
S'ha de tenir en compte que en la resta es remet a les normes d'edificació vigent en sòl urbà, zonificació residencial.  
Es justifica en la necessitat d'ampliar l'oferta de sòl, amb aprofitament d'un dels mecanismes oferts per la nova legislació. L'existència de pocs propietaris afectats i la innecessària redacció i la tramitació d'un pla repercutiran en una agilitat gestió que es planteja necessària per a aquest tipus d'actuacions.  
En aquest sentit cal realitzar les observacions següents:  
1. La modificació proposada pressuposa un augment de l'aprofitament lucratiu respecte del previst en el pla. Sobre això, aquest últim establia una edificabilitat bruta de 0,30 m2t/m2s, que, aplicada als 3.474 m2 del nou sector C, suposaria una edificabilitat de 1042 m2t. Tanmateix, en el projecte presentat es preveuen 3.072 m2t, és a dir, es produeix un increment de 2.030 m2t. Sense que això comporte un increment en dotacions proporcional a aquell en els termes establerts en l'article 55.3 de la Llei Reguladora de l'Activitat Urbanística. No sent computable a aquests efectes les previsions de dotacions pròpies del sòl urbanitzable que responen a l'exigència de l'article 22 (35 m2/100 m2t potencial). Així mateix, no es compleixen les dotacions escolars, és a dir, les previstes en el Reglament de Planejament per remissió de la disposició transitòria vuitena de la Llei Reguladora de l'Activitat Urbanística.  
2. No queda clara l'ordenació de la delimitació oest del sector. Caldria tancar-se mitjançant vial, segons els criteris de sectorització de l'article 20 de la Llei Reguladora de l'Activitat Urbanística; tanmateix, sembla que la delimitació no recull el vial sencer sinó que es queda en l'eix d'aquest.  
3. En l'àmbit de l'ordenació fer constar que la zona d'equipament comunitari de servei públic interromp el vial en la direcció est-oest que serviria per a enllaçar el sòl urbà amb el futur desenvolupament del sector A.  
4. Pel que fa a l'homologació:  
- Afecta el sector A, amb incidència en les previsions globals del planejament en aquest sentit, per la qual cosa s'hauria d'homologar la totalitat del sector A, per resultar afectada la seua delimitació, i la previsió de conjunt d'aquest.  
- No sembla definida o definides les àrees de repartiment, ni el càlcul de l'aprofitament tipus.  
- No es delimita la unitat o les unitats d'execució.  
- No es defineix la xarxa primària o estructural.  
En aquest punt s'hauria de matisar que, d'acord amb l'article 17.2, la xarxa estructural o primària de dotacions públiques comprèn les reserves necessàries per a infrastructures, espais lliures, jardins i unes altres dotacions de qualsevol índole que, pel seu contingut específic, les seues dimensions o la sua posició estratègica, integren o hagen d'integrar l'estructura del desenvolupament urbanístic de cada sector.  
En el cas que ens ocupa és evident que el vial central i la zona verda, segons l'esmentada definició, hauria de configurar la xarxa primària o estructural.  
Per tant, s'hauran de solucionar les deficiències mencionades.  
Setè. El punt 6 té per objecte la modificació de la qualificació d'uns terrenys, actualment qualificats d'equipament docent, per a passar a ser qualificats d'ús terciari.  
Es tracta de l'edificació que estava destinada a escola de subnormals i sordmuts, el 1989 va ser transformada en residència d'ancians fins l'abril de 1995, i actualment es troba sense cap ús específic.  
En l'actualitat l'equipament escolar és satisfactori.  
Per tot això, el document que ens ocupa qualifica la parcel·la de zona d'ús de recreatiu.  
L'article 55.7 de la Llei Reguladora de l'Activitat Urbanística en cap cas admet la possibilitat de destinar via modificació del planejament de sòls qualificats d'ús docent a altres usos, llevat que siguem públics o d'interès social. Per la qual cosa, per a poder aprovar la modificació que en aquest punt es tramet, caldrà concretar-se l'ús en major mesura i justificar-se el caràcter públic d'aquest, o el seu interès social.  
Vuitè. La Comissió Territorial d'Urbanisme és l'òrgan competent per a emetre el dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora d'Activitat Urbanística, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat. Valenciana.  
A la vista dels antecedents i els fonaments exposats, la Comissió Territorial d'Urbanisme de València acorda:  
1. Aprovar definitivament els punts 1, 2, 3 i 4 de la modificació núm. 1 de les Normes Subsidiàries de Planejament de Sumacàrcer.  
2. Suspendre l'aprovació definitiva dels punts 5 i 6 d'aquesta modificació.  
L'Ajuntament de Sumacàrcer haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transport de la Generalitat Valenciana, en el termini d'un mes, comptador a partir del dia de la publicació.  
Tot això, sense perjudici que es puga interposar qualsevol altre recurs que es considere pertinent.  
València, 18 de juliol de 1996.- El secretari de la Comissió Territorial d'Urbanisme: José Manuel Palau Navarro.